सनातन संस्कृति के तीनटा प्रमुख उदगम स्थल मे मिथिला, काशी, उज्जैन जाहिमे वैदिके काल सं मिथिलाक अनुपम स्थान रहल अछि। शास्त्रीय वैदिक कर्मकांडक अनुसार मिथिलाक सांस्कृतिक व्यवहार के श्रेष्ठता विरासत सं प्राप्त अछि आ इ आदि शक्ति के जन्मभूमि हेबाक कारणो विख्यात अछि। वैदिक पद्धति सं उपनयन संस्कार सम्पन्न करबाक पश्चात् एतय यज्ञोपवीत धारण करबाक अधिकार प्रदान कैल गेल अछि। एहि अधिकार के प्राप्त करबाक उपरांते मनुष्य ब्रह्मत्व प्राप्ति के दिस अग्रसर होइत अछि। एहिके पश्चात् देवकर्म, पितरकर्म, पूजा पाठ, यज्ञकर्म करबाक अधिकारी बनैत अछि। आध्यात्मिक दृष्टिकोण सं यज्ञोपवीत उपनयन संस्कार के अति विशिष्ट महत्व अछि। मिथिला क्षेत्र मे वैदिक काले सं गोसाओनि पूजा, मुण्डन, उपनयन, विवाह, यज्ञ अनुष्ठान एवं पितर कर्म आदि मे जनेऊ के महत्वपूर्ण स्थान प्राप्त अछि।
 जनेऊ बनेबाक कला मे मिथिला के महारथ प्राप्त अछि। एतय के बनायल गेल यज्ञोपवीत के श्रेष्ठ कहल जाइत अछि। यज्ञोपवीत कपास के रुइ सं विशेष विधि सं ग्रन्थित क के बनायल जाइत अछि। एकर संरचना मे नौ सूक्ष्म सूत सं एकटा सूत्र बनायल जाइत अछि आ इ कम सं कम एकैस (21) फुट लंबा हेबाक चाहि। एहि विशिष्ट एक सूत्र के तीनबेरा लपेट क तीन तानी बना क वाजसनेयि ब्राह्मण पाँच गाँठ तथा छन्दोग ब्राह्मण के द्वारा तीन गाँठ देल जाइत अछि जेकरा प्रवर कहल जाइत अछि। मिथिला मे वाजसनेयि ब्राह्मण आ छन्दोग ब्राह्मण के अपना विशेष गौरव गाथा अछि।
 शास्त्रानुसार वेद के जाहि ॠचा के निर्माण पाँच व्यक्ति मिल क कैल गेल हुनका वाजसनेयि ब्राह्मण आ जिन ॠचा के निर्माण तीन व्यक्ति मिल क केलक हुनका छन्दोग ब्राह्मण कहल जाइत अछि। यज्ञोपवीत के तीन तानी के सूत्र हिंदू त्रिमूर्ति ब्रह्मा, विष्णु और महेश तीनु के प्रतीक कहल गेल अछि। अहि प्रकार तीन तानी के दु टा तैयार यज्ञोपवीत एकटा जोड़ा ब्रह्म सूत्र कहैत अछि जेकरा उपनयन संस्कार सं संस्कारित हेबाक बाद धारण करबाक विधान अछि। अभिमंत्रित कैल गेल जनेऊ बाँया कन्धा सं ल के दाहिना दिस डार सं लगभग छह इंच नीचा धरि लटका क पहिरबाक विधान अछि अपवित्र भेलाह पर यज्ञोपवीत बदैल लेल जाइत अछि, बिना यज्ञोपवीत धारण केने अन्न जल गृहण नै कैल जाइत अछि।
 By About Mithila Mithila Dharohar - सोमवार, अगस्त 22, 2022 कोई टिप्पणी नहींः
ललना रे,
ललना रे,
By About Mithila Mithila Dharohar - मंगलवार, अगस्त 16, 2022 कोई टिप्पणी नहींः
चानन भेल विषम सर रे, भूषन भेल भारी।
 चानन भेल विषम सर रे, भूषन भेल भारी।
 सपनहुँ हरि नहि आयल रे, गोकुल गिरधारी।
 चानन भेल विषम सर रे, भूषन भेल भारी।
 एकसरि थाड़ि कदम-तर रे, पछ हरेधि मुरारी।
 चानन भेल विषम सर रे, भूषन भेल भारी।
 जाह जाह तोहें उधब हे, तोहें मधुपुर जाहे।
 चानन भेल विषम सर रे, भूषन भेल भारी।
 कवि विद्यापति गाओल रे, सुनु गुनमति नारी।
 चानन भेल विषम सर रे, भूषन भेल भारी।
 जोगिया एक हम देखलौं गे माई।
 अनहद रूप कहलों नहि जाई।
 पंच बदन तिन नयन विसाला।
 बसन बिहुन ओढ़न बघछाना।
 सिर बहे गंग तिलक सोहे चंदा।
 देखि सरूप मिटल दुख दंदा।
 जाहि जोगिया लै रहलि भवानी।
 मन आनलि बर कौन गुन जानी।
 कुछ नहि सिल नहिं तात महतारी।
 बएस दिनक थिक लछ जुग चारी।
 भन विद्यापति सुन ए मनाइनि।
 एहो जोगिया थिक त्रिभुवन दानि।
 हे सखी मैना ! हम एकटा योगी के देखलौं, हुनकर रूप के सौन्दर्य अवर्णनीय अछि। हुनका लग पाँचटा मुख आ कानकेँ छूबैत तीनटा विशाल आँखि। ओ बिना कपड़ा के छथि आ बाघक चामसँ ओढ़ने छथि। हुनक माथसँ (भव-तप-विनाशिनी) सुरसरि प्रवाहित भ रहल अछि आ चन्द्रमा तिलक रूपमे सुशोभित छथि। एहन शुद्ध आ शीतल रूप देखि सांसारिक क्लेश समाप्त भ जाइत अछि। जिनका लेल पार्वती तपस्या-रत' रहलीह, नै जैन हुनकर कोन गुण पर रीझ के हुनका अपन पति के रूप मे मन मे चुनलनि। एहि योगी के ने कोनो कुल छनि आ ने हुनका कोनो गुण छनि, हुनका माय-बाप तक नहि छनि। हुनक उम्र सेहो चारि लाख युग अर्थात् लाखों असंख्य वर्षक अछि। अर्थ ई जे ई योगी सम्बन्धी, बहुआयामी आ कालजयी ब्रह्म छथि। विद्यापति कहैत छथि जे मैना! सुनू, ई योगी त्रिलोकक दाता छथि।
 .
 पुर्णिया जिलाक कृत्यानंद नगर थाना क्षेत्र के बनभाग चुनापुर पंचायतक आदमपुर गांव स्थित ( Mata Sthan Chunapur Banbhag, Purnia ) प्रसिद्ध माता स्थान 250 वर्ष पुराना अछि। लगभग 250 वर्ष पूर्व मंदिरक पुजारी अयोद्धा प्रसाद के पूर्वज के माछ मारबाक क्रम मे जाल मे स्थापित आपरूपी मां दुर्गा के मूर्ति भेटल छल। अयोद्धा प्रसाद के पूर्वज कोशी नदी मे जाल सं माछ पकरै छल। बेर-बेर जाल फेंकला पर पत्थर सं बनल मूर्ति जाल मे फैंस गेल तहन जा क नदी मे उतैर मूर्ति रूपी पत्थर के निकाइल बाहर फेंक देल गेल। ओहि रात्रि मे मां दुर्गा स्वप्न देलखिन हम साक्षात दुर्गा छी। तु हमरा स्थापित क हमर पूजा भक्ति कर। तोरे पूजा हमरा स्वीकार्य होयत। तहन हिनकर पूर्वज ओहि आपरूपी मां दुर्गा मूर्ति के स्थापित क पूजा-अर्चनाक शुरूआत क देलैथ।
 जहन एहि माता स्थान के ख्याति बढ़य लागल त स्थानीय लोगक द्वारा पुजारी अयोद्धा प्रसाद के पूर्वजों द्वारा कैल जाय बला पूजाक बहिष्कार होमय लागल आ पंडित द्वारा पूजाक शुरूआत कैल गेल। पंडित के द्वारा जहन पूजा-पाठ के शुरूआत कैल गेल त माता ओहि पंडित के स्वप्न देलखिन जे तु हमर पूजा छोइड़ दे नै त तोहर वंश'क नाश भ जेतै। तत्पश्चात फेर स हिनके पूर्वज द्वारा पूजा-पाठ होमय लागल। एतय माता के पूजा मंत्रोच्चारण सं नै कैल जाइत अछि। केवल ध्यान मग्न भ क पूजा कैल जाइत अछि।
 By About Mithila Mithila Dharohar - मंगलवार, अगस्त 09, 2022 कोई टिप्पणी नहींः
ॐ येन बद्धो बली राजा दानवेन्द्रो महाबलः।
 तेन त्वामपि बध्नामि रक्षे मा चल मा चल। ।
 जाहि रक्षासूत्र सं महान शक्तिशाली राजा बलि केर बांधाल गेल छलनी, ओह सूत्र सं हम कहाँ के बांधए छिं। हे रक्षे (राखी), अहाँ अडिग रहब। अपन रक्षा के संकल्प सं कखनो भी विचलित नै होयब।
 By About Mithila Mithila Dharohar - मंगलवार, अगस्त 02, 2022 कोई टिप्पणी नहींः
माधव कत तोर करब बड़ाई - 2,
उपमा तोहर कहब ककरा हम - 2,
कहितहुँ अधिक लजाई,
माधव कत तोर करब बड़ाई - 2,
जौं श्रीखंड सौरभ अति दुर्लभ - 2,
तौं पुनी काठ कठोरे,
जौं जगदीश निशाँ करतौं पुनी,
एकहि पछउँ जोड़े,
माधव कते तोर करब बड़ाई - 2,
मणिक समान आन नहि दोसर - 2,
तनिकर पाथर नामें,
कनक कदलि छूटि लज्जित भैऽ रह,
की कहु ठामहि ठामें,
माधव कत तोर करब बड़ाई - 2,
तोहर शरिश, एक तोहे माधव - 2,
मन होईछ अनुमाने,
सज्जन जन सऽ नेह उचित थिक,
कवि विद्यापति धाने,
माधव कत तोर करब बड़ाई - 2,
कवि विद्यापति उपरोक्त पाँति मे कहैत छथि :- हे श्री कृष्ण, हम अहाँक प्रशंसा कोना करब, अहाँक तुलना केकरा सँ करब? हम तुलना तक करबा मे संकोच क रहल छी। जँ हम अहाँक तुलना दुर्लभ श्रीखण्ड सँ करब तँ दोसर दिस ओहो कठोर अछि। जँ हम अहाँक तुलना ओहि चन्द्रमा सँ करब जे दुनियाँ के प्रकाश सँ रोशन करैत अछि तँ ओहो मात्र एक पक्षक लेल अछि। रत्न-मानिक्य सँ बेसी मूल्यवान आ सुन्दर किछु नहि, मुदा आखिर ई पाथर अछि। हम अहाँक तुलना हुनका सँ कोना करब। सोना जकाँ चमकैत केरा सँ सेहो अहाँक तुलना नहि कएल जा सकैत अछि , ओहो अहाँक सोझाँ बहुत छोट पड़ैत अछि। हमर अनुमान एकदम सही अछि, अहाँ सन कियो आओर नहि अछि। कवि विद्यापति कहैत छथि जे सज्जन अर्थात महान व्यक्ति सँ नेह जुड़ब बहुत कठिन अछि ।
 By About Mithila Mithila Dharohar - शनिवार, जुलाई 30, 2022 कोई टिप्पणी नहींः
By About Mithila Mithila Dharohar - सोमवार, जुलाई 25, 2022 कोई टिप्पणी नहींः
गौरी दौरी दौरी कहथिन हे मोर भंगिया रुसल जाई -2,
भंगिया रुसल जाई रे बउरहवा रुसल जाई -2,
आई गे माई पर रे परोसि बूढ़ के दिऔन मनाय -2,
जं बूढ़उ घर नहीं औता -2,
नैहर बैसब जाय, रे बउरहवा रुसल जाई,
कुण्डी फेकलैन सोँटा फेकलैन बसहा के देलैन भगाई -2,
कनिक भांग में देर भेला सं -2,
कार्तिक गणपति झगड़ा कैलाइन आपस में दुनू भाई -2,
भांग छोईर के झगड़ा छोड़ायल -2,
भनहि विद्यापति सुनु हे गौरा बैस रहु घर जाय - 2,
दौरल दौरल अपनहि औता -2,
भंगिया रुसल जाई रे बउरहवा रुसल जाई -2,
By About Mithila Mithila Dharohar - शुक्रवार, जुलाई 22, 2022 कोई टिप्पणी नहींः